**Sporto klubo „Taurus“ taisyklės/sutartis**

1. Sporto klubo „Taurus“, įmonės kodas 179751828, adresas Prezidento gatvė 29, Tauragė, (toliau – Sporto klubas) taisyklės (toliau – Taisyklės) yra privalomos visiems Sporto klubo nariams ir kitiems asmenims, kurie naudojasi klubo paslaugomis. Asmuo, prieš pradėdamas naudotis Sporto klubo paslaugomis (toliau – Lankytojas), privalo susipažinti su Taisyklėmis, įsipareigoti jų laikytis ir patvirtinti tai savo parašu. Už nepilnamečius pasirašo jų tėvai ir pats nepilnametis, tuo patvirtindami, kad nepilnamečio sveikatos būklė leidžia naudotis Sporto klubo paslaugomis, nepilnametis Lankytojas pilnai susipažino su Taisyklėmis, jų laikysis, taip pat užtikrina nepilnamečio Lankytojo Sporto klubui padarytos žalos atlyginimą LR teisės aktų nustatyta tvarka, atsako už jo tinkamą elgesį Sporto klube ir bet kokį jo sveikatos sutrikimą.

2. Teisę naudotis Sporto klubo paslaugomis turi asmenys, užpildę klubo nario anketą, pasirašę šią anketą ir sumokėję nario mokestį.

3. Lankytojai, norintys naudotis Sporto klubo paslaugomis, privalo sumokėti mėnesinį nario mokestį grynaisiais pinigais klubo administratoriui.

4. Mokestis už einamąjį mėnesį renkamas iki einamo mėnesio 25 dienos. Lankytojams susimokėjus už paslaugas, bet dėl savo kaltės jomis nepasinaudojus, sumokėti pinigai negrąžinami.

5. Lankytojui neatvykus į treniruotę (-es) jam skirtu laiku dėl sveikatos problemų ir pristačius tai patvirtinančią medicininę pažymą, kito mėnesio mokestis jam sumažinamas proporcingai dėl sveikatos problemų praleistų treniruočių skaičiui.

6. Prieš pradedant lankytis Sporto klube, Lankytojas privalo atsižvelgti į savo sveikatos būklę ir pasitaręs su savo gydytoju įsitikinti, ar sveikatos būklė leidžia naudotis Sporto klubo paslaugomis. Visi Lankytojai kiekvieno sezono pradžioje privalo treneriui pateikti pažymą, liudijančią apie tinkamą sveikatos būklę, norint sportuoti kyokushin karate. Visa atsakomybė dėl Lankytojo sveikatos sutrikimų, nelaimingų atsitikimų, atsiradusių lankantis Sporto klube, tenka Lankytojui.

7. Asmeninius daiktus Lankytojai palieka persirengimo patalpose. Sporto klubas neatsako už Lankytojų asmeninių daiktų dingimą, praradimą ar sugadinimą.

8. Lankytojai Sporto klubo patalpose **privalo**:

- Į treniruotes atvykti laiku, pagal skelbiamą tvarkaraštį.

- Dėvėti tik sportui skirtus drabužius, avėti sportui tinkamą ir švarią avalynę.

- Laikytis karate etiketo taisyklių.

- Treniruotėse atlikti tik instruktoriaus nurodytas užduotis.

- Susipažinti su esančios įrangos naudojimosi taisyklėmis ir būdais bei naudoti Sporto klubo inventorių ir įrangą tik pagal tiesioginę jų paskirtį. Esant bet kokiems neaiškumams dėl įrangos bei inventoriaus naudojimosi ar paskirties, kreiptis į Sporto klubo darbuotojus dėl informacijos suteikimo.

- Atsakingai ir rūpestingai naudotis Sporto klubo teikiamomis paslaugomis, turtu ir inventoriumi, imtis visų įmanomų priemonių, kad besinaudodamas Sporto klubo paslaugomis nepadarytų žalos sau, Sporto klubo, savo, kitų Sporto klubo lankytojų ir darbuotojų sveikatai bei turtui.

- Netrukdyti kitiems Sporto klubo lankytojams naudotis teikiamomis Sporto klubo paslaugomis.

- Nedelsiant informuoti Sporto klubo darbuotojus apie pastebėtus įrangos gedimus, nesinaudoti laikinai sugedusia įranga.

- Nelaimingo atsitikimo atveju, visi galintys turi padėti, o įvykio liudininkai privalo suteikti visą reikalingą informaciją aptarnaujančiam personalui, gydytojams ar teisėsaugos institucijoms.

- Nedelsiant informuoti Sporto klubo darbuotojus apie savo ar kitų Lankytojų sveikatos pablogėjimą ar traumą, patirtą naudojantis Sporto klubo paslaugomis.

- Atlyginti Sporto klubui materialinę žalą (dėl sugadintos įrangos, inventoriaus ar pan.), patirtą dėl Lankytojo kaltės ar su juo atvykusių nepilnamečių kaltės pagal Sporto klubo pateiktą nuostolių įvertinimo aktą

- Laikytis šių Taisyklių.

9. Lankytojui Sporto klubo patalpose **draudžiama**:

- būti neblaiviam ar apsvaigusiam nuo psichiką veikiančių medžiagų;

- įsinešti ir vartoti alkoholinius gėrimus, maistą, tabaką;

- į treniruotes atsivesti draugus ir kitus pašalinius asmenis;

- treniruotės metu dėvėti laikrodžius, žiedus, apyrankes ir kitus papuošalus;

- išdykauti, trukdyti draugams atlikti užduotis;

- kramtyti kramtomą gumą;

- šiukšlinti, keiktis, triukšmauti;

10. Už vaikų elgesį ir saugumą prieš treniruotę ir po jos Sporto klubo instruktoriai ir mokyklos, kurioje sportuojama, administracija neatsako. Ne treniruočių metu vaikais turi pasirūpinti tėvai.

11. Sporto klubas turi teisę atsisakyti teikti savo paslaugas Lankytojams, nesilaikantiems šių Taisyklių, ir tokių Lankytojo neįleisti į Sporto klubą.

12. Kilus įtarimams dėl netinkamos sporto užsiėmimams Lankytojo sveikatos būklės, instruktoriui paprašius, Lankytojas privalo nutraukti treniruotę ir pasikonsultuoti su gydytoju bei pateikti sportuoti leidžiančią sveikatos pažymą.

13. Klubo vadovybė netoleruoja nusikalstamos veiklos, nepilnamečių piktnaudžiavimo žalingais įpročiais ir neetiško elgesio visuomenėje bei atsiriboja nuo tokį elgesį praktikuojančių žmonių. Klubo vadovybei išsiaiškinus faktus apie klubo narių nusikalstamą veiklą, neetišką elgesį visuomenėje arba nepilnamečių klubo narių piktnaudžiavimą sveikatai žalingais įpročiais prasižengę nariai bus įspėjami arba iškarto šalinami iš klubo narių (sprendimą priima klubo taryba).

14. Pasirašydamas žemiau asmuo sutinka, kad jo/jos nepilnamečio vaiko foto bei video medžiaga, padaryta Sporto klubo „Taurus“ treniruočių ir renginių metu, būtų naudojama klubo rinkodaros tikslais (interneto puslapyje www.tauruskarate.lt, facebook‘e, ant skrajučių, lankstinukų, reklamuojant VKKF renginius ir pan.). Asmuo taip pat patvirtina, kad už jo/jos nepilnamečio vaiko foto bei video medžiagos naudojimą aukščiau nurodytais tikslais joks atlyginimas papildomai nebus mokamas.

15. Visi nesutarimai tarp šalių sprendžiami geranoriškai šalių susitarimu, o taip neišsprendus – Lietuvos Respublikos teismuose pagal vykdytojo buveinės vietą.

16. Lankytojas, nusprendęs nebesilankyti Sporto klubo treniruotėse, turi parašyti prašymą, jame nurodydamas Lankytojo vardą, pavardę, gimimo datą ir nuo kada nusprendė nebesilankyti treniruotėse. Prašymą su parašu reikia pristatyti savo instruktoriui. Nepristačius prašymo, Lankytojui bus toliau skaičiuojamas Sporto klubo nario mokestis.

Aš, žemiau pasirašęs (-iusi), susipažinau su šiomis Taisyklėmis, sutinku jų laikytis ir prisiimu atsakomybę už Taisyklėse nustatytų sąlygų ir pareigų nesilaikymą bei šiuo nesilaikymu sukeltas pasekmes.

\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data) (**lankytojo** vardas, pavardė, parašas)

Papildomi duomenys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gimimo data, adresas, telefono nr., e/pašto adresas)

**Nepilnamečių tėvams arba globėjams**

**LEIDIMAS**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, neprieštarauju, kad mano sūnus, duktė, globotinis (nereikalingus išbraukti) lankytų klubo užsiėmimus ir užsiimtų ekstremalaus tipo sportu, suvokiu traumų galimybę. Su klubo reikalavimais, saugaus sportavimo ir etiketo taisyklėmis (surašyti aukščiau) treniruočių metu esu susipažinęs (-usi). Suprantu minėtų reikalavimų esmę ir išaiškinau juos savo sūnui, dukrai, globotiniui (nereikalingus išbraukti). Pažymiu, kad sūnus, duktė, globotinis (nereikalingus išbraukti) neturi jokių žinomų gydytojų nustatytų sveikatos sutrikimų, dėl kurių jam (jai) yra apribotas fizinis aktyvumas. Tokiems sutrikimams atsiradus arba juos nustačius pasižadu nedelsiant informuoti sūnaus, dukros, globotinio (nereikalingus išbraukti) karate instruktorių (-ius).

Tauragė, Šilalė (nereikalingą išbraukti)

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data) (**tėvų/globėjų** vardas, pavardė, parašas)

Papildomi duomenys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(**tėvų/globėjų**  adresas, telefono nr., e/pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_